Հետո ամեն ինչ ընթացավ դետեկտիվ ժանրի սցենարով: Էրեբունու ոստիկանության բաժնի ներկայացուցիչները, վերցնելով իրենց հանձնված բեռնագրերը, պայմանագրերը եւ գրառումով 50 կիլոգրամանոց մի պարկ, մի քիչ հիասթափված, սակայն ոչ լրիվ հուսալքված, ընկերության ներկայացուցչի հետ հեռացան իրենց աշխատավայրը, գործը հանձնեցին նույն բաժնի քննիչներին: Նրանք համոզված էին, որ իրենց ոդիսականը հենց այնպես, հեշտ ու հանգիստ չի ավարտվելու: